ศก.จีนโตดีดันหุ้นพุ่ง6.80จุด
ดัชนีหุ้นไทยปิดตลาดวันนี้ที่ระดับ 764.21 จุดเพิ่มขึ้น 6.80 จุดหรือ 0.90 %&nbsp; มูลค่าซื้อขาย&nbsp; 15,799.27&nbsp; ล้านบาท&nbsp;
9 มิ.ย. 2553

ดัชนีหุ้นไทยปิดตลาดวันนี้ที่ระดับ 764.21 จุดเพิ่มขึ้น 6.80 จุดหรือ 0.90 %  มูลค่าซื้อขาย  15,799.27  ล้านบาท 
นักวิเคราะห์จากบล.เคจีไอ(ประเทศไทย) กล่าวว่า ดัชนีตลาดหุ้นวันนี้พุ่งขึ้นอย่างแข็งแกร่งในช่วงบ่ายเป็นผลมาจากการที่ประเทศจีนได้ประกาศตัวเลขเศรษฐกิจซึ่งออกมาดีมาก โดยเฉพาะตัวเลขการส่งออกที่เดิมตลาดคาดกันว่าเดือนพ.ค.ตัวเลขส่งออกจีนจะโตประมาณ 30%แต่ตัวเลขที่ประกาศวันนี้โตมากถึง  50% จึงผลักดันให้ตลาดหุ้นทั่วภูมิภาคปรับตัวเพิ่มขึ้นอย่างรุนแรงรวมถึงหุ้นไทยด้วย
ทั้งนี้การที่ตัวเลขส่งออกจีนออกมาดีมากทำให้นักลงทุนคาดหวังกันว่า การที่จะให้จีนช่วยค้ำยันเศรษฐกิจโลก มีความเป็นไปได้มากขึ้นและขณะเดียวกันจะสามารถช่วยลดทอนปัญหาความวิตกกังวลจากปัญหาหนี้ของกลุ่มประเทศในยุโรปลงได้
อีกทั้งการที่จีนโตดีมากทำให้คาดกันว่าความต้องการซื้อสินค้าโภคภัณฑ์จากจีนจะเพิ่มขึ้นด้วยจึงจะเห็นว่าวันนี้หุ้นกลุ่มพลังงานและปิโตรเคมี และถ่านหินดีดตัวขึ้นอย่างมาก
นอกจากนี้การที่มูดีส์ปรับเพิ่มความแข็งแกร่งทางการเงินของธนาคารกรุงไทย (KTB) ก็จุดประเด็นหุ้นกลุ่มธนาคารทั้งกลุ่มปรับตัวเพิ่มขึ้นตามมา 
สำหรับแนวโน้มตลาดหุ้นพรุ่งนี้น่าจะยังคงได้แรงส่งจากจีนและมูดีส์อยู่แต่ก็จะเคลื่อนไปได้ในกรอบแคบๆเพราะตลาดยังคงจับตาปัญหาในยุโรปอยู่จึงมองว่าดัชนีน่าจะมีแนวรับที่ 760จุดและแนวต้าน 770 จุด